Diari Oficial de la Generalitat Valenciana


Sumari del DOGV 4185, del 07-02-2002 (2002/827)

Informació pública de la inscripció en el Registre de Fundacions de la Comunitat Valenciana de les entitats següents: Fundació Caixa Benicarló de la Comunitat Valenciana; Fundació Desenvolupament i Formació en la Construcció de la Comunitat Valenciana; .Fundació Gea de la Comunitat Valenciana; Fundació Amfi Fundació de la Comunitat Valenciana; i Fundació de la Comunitat Valenciana MARQ.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/827


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública de la inscripció en el Registre de Fundacions de la Comunitat Valenciana de les entitats següents: Fundació Caixa Benicarló de la Comunitat Valenciana; Fundació Desenvolupament i Formació en la Construcció de la Comunitat Valenciana; ?Fundació Gea de la Comunitat Valenciana; Fundació Amfi Fundació de la Comunitat Valenciana; i Fundació de la Comunitat Valenciana MARQ. [2002/Q827]
  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en el qual s'estableix com a funció específica del Protectorat «donar publicitat a l'existència i activitats de les fundacions», s'indica el següent:
  
Primer
  
Que per Resolució de data 4 de juny de 2001, de la secretària general de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, la Fundació Caixa Benicarló de la Comunitat Valenciana, i classificar-la de caràcter cultural.
  
Segons l'article 7 dels seus estatuts, la fundació portarà a terme i promocionarà tot tipus d'activitats d'interés general, en particular aquelles tendents a la promoció cultural, social i assistencial, promoció del valencià, cooperació per al desenvolupament, defensa del medi ambient, suport a un model de desenvolupament sostenible, foment de l'economia i de la investigació en l'entorn en què aquesta estenga el seu àmbit d'actuació.
  
Per al compliment de l'objecte anteriorment referit, la fundació desenvoluparà les activitats següents: 1. Gestionar la part del fons per a la formació i promoció cooperativa que li fóra assignat per Caixa Rural Benicarló conforme a la normativa vigent, tot aplicant les dotacions que anualment acorde l'Assemblea General de la caixa a la formació dels socis i treballadors de la cooperativa en els principis i tècniques cooperatives, econòmiques i professionals; la promoció de les relacions intercooperatives, la difusió del cooperativisme i la promoció cultural, professional i social de l'entorn local o de la comunitat en general, igual com a qualsevol altra finalitat autoritzada per la legislació vigent en cada moment. 2. Assumir el compromís social de Caixa Rural Benicarló i garantir la permanència de l'obra social d'aquesta, qualsevol que fóra l'evolució de la caixa dins del sistema financer. 3. Atendre i promoure obres beneficoassistencials, a través d'aportacions i facilitar infraestructura i assessorament. 4. Donar suport al desenvolupament de la cultura local, mitjançant la realització de programes de col·laboració, beques, publicacions, exposicions, concursos i actes públics, facilitant ajudes a altres iniciatives i associacions culturals i esportives. 5. Custodiar, mantenir i difondre el patrimoni cultural i artístic de Benicarló. Reunir, salvaguardar i donar a conéixer l'obra d'artistes benicarlandos de prestigi. 6. Participar i col·laborar en la restauració de monuments i obres d'art. 7. Encoratjar la vida associativa de la ciutat i contribuir a les celebracions i esdeveniments socials, i fomentar els valors que són propis de la nostra identitat. De manera especial s'encoratjaran totes iniciatives a favor de l'agricultura benicarlanda i de l'entitat més representativa la Cooperativa Agrícola Sant Isidre de Benicarló, i tots els seus socis. 8. Promoure la investigació mitjançant el finançament de treballs, concessió de beques i divulgació de projectes, dirigits a noves tecnologies en defensa del desenvolupament sostenible, medi ambient, foment de l'economia, tècniques agràries i millora de l'entorn rural. 9. Desenvolupar l'esperit cooperatiu o altres formes d'economia social, mitjançant la divulgació de la legislació cooperativa i impulsar la creació o el suport a projectes cooperatius que objectivitzen els fins fundacionals. 10. Formar part del patronat d'altres fundacions les finalitats de les quals estiguen compreses entre els objectius de la fundació.
  
Correspon al Patronat de la fundació determinar el mode en què s'hauran d'acomplir els fins propis de la fundació.
  
Segons l'article 8 estatutari seran potencials beneficiaris de la fundació tots els que, directament o indirectament, estiguen relacionats amb la ciutat de Benicarló, preferentment, els socis i treballadors de Caixa Rural Benicarló, a través de la qual es canalitzarà la contraprestació econòmica que es derive de l'acció social de la fundació, ja que en la iniciativa i l'esforç d'aquesta entitat es troba l'origen de la fundació.
  
Segon
  
Que mitjançant Resolució de data 4 de desembre de 2001, de la secretària general de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, la Fundació Desenvolupament i Formació en la Construcció de la Comunitat Valenciana i classificar-la de caràcter cultural.
  
La fundació té per objecte: 1. Promoure i realitzar actuacions formatives-informatives per a fomentar la cooperació entre empreses. 2. Promoció d'actuacions informatives i de suport a la iniciativa empresarial. 3. Promoure i realitzar, conjuntament o separadament d'altres entitats, plans o programes europeus relacionats amb la formació. 4. Promoure i desenvolupar programes dirigits a empresaris i directius. 5. Subscripció d'acords, convenis i establiment de mecanismes de col·laboració amb l'administració i altres entitats públiques o privades en matèria de formació, seguretat, qualitat, medi ambient, innovació i investigació tecnològica, cooperació internacional per al desenvolupament i protecció social. 6. La realització d'estudis de qualsevol classe que puguen tenir incidència en el marc de l'empresa.7. L'organització i desenvolupament de cursos, conferències, jornades, seminaris, meses de debat, relacionades directa o indirectament amb la formació, seguretat, qualitat, medi ambient, innovació i investigació tecnològica, cooperació internacional per al desenvolupament i protecció social. 8. La publicació i divulgació de qualsevol estudi així com de les activitats relacionades amb la fundació i el sector de la construcció. 9. La planificació, execució i seguiment d'accions formatives dirigides a treballadors en actiu o desocupats, i també com a empresaris, autònoms o directius. 10. Foment de la investigació, desenvolupament i promoció d'actuacions tendents a la millora de la salut laboral i seguretat en el treball. 11. Facilitar i promoure accions d'accés i de formació de les dones i altres col·lectius menys representats en el mercat laboral en l'àmbit de la construcció. 12. Realització d'activitats relacionades amb els principis i objectius de la cooperació internacional per al desenvolupament a l'efecte de la Llei 23/1998, de 7 de juliol, de Cooperació Internacional per al Desenvolupament. 13. Qualssevol altres relacionats amb la formació, seguretat, qualitat, medi ambient, innovació, investigació tecnològica, cooperació internacional per al desenvolupament i protecció social en el seu sentit més ampli. I també qualsevol altra activitat que supose un desenvolupament del sector. 14. Funcions de mediació i arbitratge.
  
Les prestacions de la fundació s'atorgaran de forma no lucrativa.
  
Seran potencials beneficiaris de la fundació les empreses, empresaris i treballadors, en actiu o desocupats, que realitzen la seua activitat empresarial i/o laboral en l'àmbit territorial de la Comunitat Valenciana o fora d'aquesta.
  
Tercer
  
Per la Resolució de data 11 de desembre de 2001, de la secretària general de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, la Fundació Gea de la Comunitat Valenciana i classificar-la de caràcter de caràcter cultural.
  
La fundació té per objecte:
  
1. La realització d'estudis, informes, seminaris i qualsevol altre tipus d'actes i de treballs, dirigits a millorar el nivell dels productes agroalimentaris, des del seu origen, passant per la producció, elaboració i distribució, fins a arribar al consumidor final, en els aspectes nutricional, sanitari, tecnològic, economicocomercials i socials.
  
2. La difusió i promoció de les característiques pròpies del sector agroalimentari valencià, i dels seus beneficiaris, des de la producció fins al consum, a través de la celebració de jornades, conferències, concessió de premis i distincions, edició de publicacions i, en general, de totes aquelles accions que es consideren adequades a aquest objectiu.
  
3. L'organització i patrocini d'experiències concretes en matèria d'investigació i docència, relatives al sector agroalimentari, per mitjà d'acords i col·laboracions amb institucions, universitats i centres especialitzats, publicació de llibres, concessió de beques i ajudes.
  
4. De manera general, qualsevol actuació que s'estime eficaç per a l'avanç tecnològic, econòmic i social del sector agroalimentari i els consumidors valencians.
  
La fundació desenvoluparà els seus fins a través d'alguna de les formes següents: a) Activitats i programacions pròpies tendents a la consecució dels objectius perseguits. b) Participarà en el desenvolupament de les activitats d'altres entitats que realitzen activitats coincidents o complementàries amb les de la fundació, o amb la creació d'organitzacions de caràcter puntual que possibiliten els fins proposats. c) Concessió d'ajudes econòmiques, en espècie o metàl·lic, segons siga procedent, en situacions extremes de necessitat o catàstrofes, que requerisquen el subministrament immediat d'aliments.
  
Quart
  
Per la Resolució de data 18 de desembre de 2001, de la secretària general de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, la fundació Amfi Fundació de la Comunitat Valenciana i classificar-la de caràcter benèfic social.
  
La fundació té per objecte, segons l'article 6 dels seus estatuts, desenvolupar programes i activitats dirigits a la protecció, millora de vida i plena integració del discapacitat físic i sensorial en la societat a tots els nivells: personal, familiar, social, assistencial, cultural, escolar, esportiu, residencial i laboral. Treballarà per la creació d'un centre de dia-residència i d'un centre d'investigació d'ajudes tècniques i mèdiques, que ajuden a facilitar la integració.
  
Per al desenvolupament d'aquests fins, la fundació efectuarà alguna d'aquestes actuacions: creació d'un servei de recuperació medicofuncional (fisioterapeuta, teràpia ocupacional, logopèdia, etcètera); creació d'un servei de capacitació professional (formació professional, ocupacional, creació de tallers ocupacionals de fusteria, artesanals, confecció de vestits de festa, confecció i disseny de fogueres-falles, etcètera); creació d'un servei d'integració professional (orientació professional, preparació per a la recerca d'ocupació); realització d'activitats d'oci, temps lliure i esports (cinefòrum, competicions, lectura, conferències, excursions, etcètera) i l'intercanvi d'experiències amb altres col·lectius; investigació d'ajudes tècniques per a la millora en la qualitat de vida del discapacitat; creació d'una residència, en les seues dues modalitats d'internat i mitja pensió.
  
Segons l'article 7 dels estatuts, seran potencials beneficiaris de la fundació, els discapacitats físics i sensorials.
  
Cinqué
  
Per la Resolució de data 10 de gener de 2002, de la secretària general de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, la Fundació de la Comunitat Valenciana MARQ i classificar-la de caràcter cultural.
  
La fundació té com a objecte l'adquisició, conservació, restauració, investigació, exposició i divulgació del patrimoni cultural valencià, integrat per aquells béns immobles, objectes, vestigis i qualssevol altres senyals de manifestacions humanes que tinguen un valor històric, artístic, arqueològic, paleontològic, etnològic, documental, bibliogràfic, científic, o tècnic, els jaciments i les zones arqueològiques, i també els llocs naturals, jardins i parcs que tinguen valor artístic, històric o antropològic i aquelles accions culturals, educatives i d'una altra índole tinguen relació amb això i amb les activitats a desenvolupar pel Museu Arqueològic Provincial d'Alacant.
  
El desenvolupament de l'objecte de la fundació s'efectuarà a través d'alguna de les formes següents d'actuació:
  
a) Adquisició, conservació i restauració de béns que tinguen els valors propis del patrimoni cultural valencià.
  
b) Investigació, exposició i divulgació del patrimoni cultural valencià.
  
c) Actuacions arqueològiques i custòdia dels fons materials derivats de la realització de les actuacions arqueològiques.
  
d) Assessorament cultural i tècnic relatiu al conjunt d'activitats i continguts expositius del Museu Arqueològic Provincial d'Alacant.
  
e) Realització d'activitats, actuacions o projectes de tota classe, tendents a la difusió, foment, divulgació i custòdia dels fons materials derivats de la realització d'actuacions arqueològiques i de la protecció del patrimoni.
  
f) Organització d'exposicions, reunions, conferències, seminaris, cursos i altres actes semblants en l'àmbit de les activitats formatives en general; edició i difusió de treballs, estudis i informes que s'originen de les activitats enumerades en l'objecte de la fundació, i qualsevol altra activitat que tinga caràcter científic, mitjançant publicacions o a través d'altres mitjans adients.
  
g) Suport i contribució al coneixement, en tots els àmbits, del Museu Arqueològic Provincial d'Alacant, i promoure les accions més amples per a aconseguir-ho.
  
h) Foment i impuls de la participació directa o indirecta en les activitats o projectes de la fundació de qualssevol persones naturals o jurídiques, pública o privades.
  
i) Per a ajudar al compliment dels seus fins fundacionals, la fundació podrà realitzar aquelles activitats, incloses, si és procedent, les mercantils i/o industrials, que conduïsquen, directa o indirectament, a la consecució, sempre que aquestes coincidisquen amb l'objectiu o finalitat específica de la fundació, sense que en cap cas la realització d'activitats mercantils puga constituir la seua activitat principal. La fundació podrà, igualment, participar majoritàriament en societats de capital no personalistes, sempre que amb això coadjuve al millor compliment dels fins fundacionals.
  
Correspon al patronat de la fundació determinar el mode en què s'hauran d'acomplir els fins enumerats en aquest article. Les prestacions de la fundació es realitzaran sense finalitat lucrativa.
  
Seran potencials beneficiaris de la fundació qualssevol persones naturals o jurídiques.